Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szóló 15/2006. (IV. 3.) OM rendelethez]
Paragraph Index: 1205

b) A mesterképzési szakon végzettek legyenek alkalmasak: – a kulturált szabadidő-eltöltés sportoláson alapuló megtervezésére, szervezésére, az egyes életstílus-csoportok keretén belül, – preventív és részben rehabilitálást célzó tevékenység végzésére, – a vendégek fizikai állapotának megállapítására, vizsgálati eredmények alapján edzés- és táplálkozási programok készítésére, – a kutatási eredmények értékelésére, az eredmények gyakorlatban történő alkalmazására, valamint kutatási tervek elkészítésére, – sajátos eszközrendszerek felhasználásával a sportturizmus területén megjelenő igények felmérésére, a piaci viszonyokhoz alkalmazkodó szakszerű elemzésére, tervezésére és megvalósítására, – a test- és egészségkultúra, részben a művelődés területén végbemenő folyamatok szakszerű elemzésére, tervezésére és irányítására, a szabadidősport sajátos eszközrendszereinek alkalmazására, – az esetleges sportsérülésekben elsősegély nyújtására, a gyógyulási folyamatok elősegítésére, speciális mozgásprogramok alkalmazására sérülés vagy orvosi beavatkozások után, – a fizikai állapot meghatározására és célirányos fejlesztésének megtervezésére, – az egészségmegőrzés, az egészségi állapot javítására irányuló módszerek egyénre szabott kidolgozására valamennyi életkorban, – tudományos alapú projektek megtervezésére, megszervezésére és lefolytatására, a kutatási eredmények értékelésére és releváns következtetések levonására, – kutatócsoport tagjaként és egyénileg a rekreáció alkotó művelésére, valamint annak elméleti és gyakorlati továbbfejlesztésére, a kapott eredmények közlésére, – testkulturális és egészségszemléletű programok folyamatának direkt és indirekt irányítására, – pozitív egészségcentrikus szemléletmód, cselekvéskultúra és igény kialakítására, 2008/120. szám – önálló testkulturális tevékenység végzésére, – betegségek megelőzésére szolgáló programok tervezésére és lefolytatására, – elhízás, szenvedélybetegségek, káros életmód megelőzése érdekében tanácsadásra, terhelésélettani vizsgálatok eredményének értelmezése, szakirányú szakképzettséggel vizsgálatlebonyolításra, – wellness-, fitnesz- és egészségorientált klubok, intézmények munkájának tervezésére és irányítására, – hazai és nemzetközi szakmai és tudományos szervezetekben a szakterület képviseletére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes